# Cefndir

Mae gan drwyddedau a gyhoeddwyd ar gyfer datblygiad o dan Reoliad 55(2) o Reoliadau Gwarchod Cynefinoedd a Rhywogaethau 2017 (fel y'u diwygiwyd) ar gyfer Rhywogaethau a Warchodir gan Ewrop (EPS) amod safonol fod y gwaith yn cael ei gwblhau yn unol â'r datganiad dull a ddarparwyd gyda'r cais am y drwydded. Mae'n drosedd torri unrhyw amodau trwydded o dan Reoliad 60(1). Mae Cyfoeth Naturiol Cymru (CNC) yn gofyn am dystiolaeth bod deiliad y drwydded wedi cydymffurfio â'r datganiad dull a gyflwynwyd gyda'u cais, wrth iddynt weithredu eu trwydded.

Pan fydd angen archwiliad cydymffurfiad ffurfiol, bydd angen cytuno ar gyfres o ddangosyddion perfformiad ynghyd â'r dystiolaeth sydd ei hangen er mwyn dangos cydymffurfiaeth. Gweler isod strwythur enghreifftiol ar gyfer archwiliad cydymffurfiaeth gwaith datblygu sy'n effeithio ar bathewod.

**Dylid addasu’r templed hwn yn unol â gofynion cynlluniau unigol.**

**Templed adroddiad archwiliad cydymffurfio enghreifftiol ar gyfer datblygiadau sy'n effeithio ar bathewod**

|  |  |  |  |
| --- | --- | --- | --- |
| **Cyfeirnod trwydded Cyfoeth Naturiol Cymru:** |  | Enw'r safle: |  |
| Cyfeirnod grid y safle: |  |
| Enw deiliad y drwydded: |  | Enw'r datblygwr os yn wahanol i ddeiliad y drwydded: |  |
| Enw'r ymgynghorydd ecolegol: |  | Dyddiad(au)’r archwiliad (dd/mm/bb): |  |
| Dyddiad dyfarnu’r drwydded (dd/mm/bb): | Dyddiad y daeth y drwydded i ben: | Trwydded yn weithredol (dd/mm/bb) | |
|  |  | O: | Hyd: |

|  |  |  |  |  |
| --- | --- | --- | --- | --- |
| **Rhif** | **Dangosydd Perfformiad** | **Tystiolaeth Angenrheidiol** – dylid addasu’r rhestr hon i adlewyrchu’r datganiad dull y cytunwyd arno. | **Pasio (Ydy / Nac ydy), Sylwadau** | **Pa gamau sydd angen eu cymryd o ganlyniad i'r canfyddiadau?** |
|  | **Cyffredinol** |  |  |  |
|  | Bydd deiliad y drwydded yn hysbysu Swyddog Rhywogaethau CNC o ddyddiad dechrau’r gwaith cyn i'r gwaith ddechrau. | Dogfennaeth ysgrifenedig neu electronig yn nodi dyddiad dechrau’r gwaith. |  |  |
|  | Bydd ecolegydd trwyddedig gyda phrofiad addas yn cael ei benodi a’i gadw am oes y drwydded hon i roi cyngor ar y safle. | Llythyr, cytundeb neu ddogfen arall sy'n nodi penodiad ecolegydd am oes y prosiect. |  |  |
|  | Cyn dechrau unrhyw waith ar y safle, bydd holl weithwyr y safle’n cael sesiwn ymgynefino gydag ecolegydd y prosiect. Bydd y sesiwn hwn yn nodi statws cyfreithiol y rhywogaeth, y dull o weithio a’r camau sydd angen eu cymryd os ddarganfyddir rhywogaethau a warchodir. | Copi o ddogfennau'r sesiwn ymgynefino ecolegol yn dangos cynnwys y sesiwn.  Rhestr o fynychwyr y sesiwn ymgynefino. |  |  |
|  | Paratoi a gweithredu asesiad risg bioddiogelwch fel y manylir yn E.5 y datganiad dull | Asesiad risg bioddiogelwch ar gael i'w archwilio.  Cofnod o’r mesurau bioddiogelwch ar gael i'w archwilio ac yn dangos eu bod wedi’u gweithredu.  Arsylwad maes yn dangos bod mesurau bioddiogelwch yn eu lle e.e. hylifau golchi traed |  |  |
|  | **E.1 Clirio safle** |  |  |  |
|  | Gweithredu dulliau o glirio'r safle sy'n sensitif i bresenoldeb pathewod fel y manylir yn E.1 y datganiad dull | Cofnodion ac arsylwadau maes yn dangos bod y safle wedi’i glirio fel y nodir yn y datganiad dull. Dylid nodi’r dyddiadau yr ymgymerwyd â’r camau.  Mae'r canlynol yn enghreifftiau o gamau gweithredu y dylid eu cynnwys. Dylai'r rhestr hon gael ei haddasu i adlewyrchu’r datganiad dull y cytunwyd arno.  *Dull dau gam o gael gwared â llystyfiant yn y gaeaf (dull a ffafrir):*  Cam 1   * Cyn dechrau clirio, nodi a marcio llwyni addas ar gyfer eu trawsleoli. * Ffensio o gwmpas llystyfiant sydd i'w gadw * Rhwng mis Rhagfyr a mis Mawrth torri gweddill y llystyfiant i lawr i ychydig yn uwch na lefel y ddaear * Coedlannu llwyni a nodwyd ar gyfer trawsblannu i lawr i 30-50cm * Tynnu llystyfiant a choedlannu i’w gwblhau dan oruchwyliaeth ecolegydd   Cam 2   * Trawsleoli llwyni a chael gwared â llystyfiant i’w gwblhau ar ôl mis Ebrill. * Trawsleoli a chael gwared â llystyfiant i’w gwblhau dan oruchwyliaeth ecolegydd   *Cael gwared â llystyfiant ddiwedd yr haf (ddull arall):*   * Cyn dechrau clirio, nodi a marcio llwyni addas ar gyfer eu trawsleoli. * Ffensio o gwmpas llystyfiant sydd i'w gadw * Ecolegydd i gynnal archwiliad manwl iawn am bathewod yn union cyn i’r clirio ddechrau * Tynnu llystyfiant i’w gwblhau rhwng diwedd mis Medi a diwedd mis Hydref. * Coedlannu llwyni a nodwyd ar gyfer trawsblannu i lawr i 30-50cm * Torri gweddill y llystyfiant â llaw gan weithio tuag at lystyfiant a gadwyd * Y deunydd a dorrwyd i’w bentyrru am 24 awr cyn ei symud neu’i falu’n sglodion |  |  |
|  | Y camau a gymerwyd os canfuwyd pathewod effro neu’n gaeafgysgu | Cofnodion yn rhoi manylion o nifer a lleoliad y pathewod, a'r camau a gymerwyd. |  |  |
|  | **E.2 Cynefin pathewod** |  |  |  |
|  | Cadw cynefin yn y man gwreiddiol fel y manylir yn E.2.1 y datganiad dull | Cofnodion ac arsylwadau maes yn dangos y modd y cadwyd pob ardal o gynefin a nodwyd. Dylid nodi cyflwr y cynefin. |  |  |
|  | Addasu cynefin presennol fel y manylir yn E.2.2 y datganiad dull | Cofnodion ac arsylwadau maes yn dangos addasiadau i bob ardal o gynefin a nodwyd, gan gynnwys:   * Lleoliad ac ardal y cynefin a addaswyd * math o wella cynefin a wnaed * dyddiad y cwblhawyd * camau sydd angen eu cwblhau |  |  |
|  | Creu cynefin newydd fel y manylir yn E.2.3 y datganiad dull | Cofnodion ac arsylwadau maes yn dangos sut y crëwyd pob ardal o gynefin newydd a nodwyd gan gynnwys:   * lleoliad ac ardal y cynefin newydd * cyfansoddiad y rhywogaethau * maint/oedran dosbarthiad deunydd a ddefnyddiwyd * dyddiad plannu * lleoliad a nifer o flychau pathewod a osodwyd * camau sydd i'w cwblhau   Cofnodion ac arsylwadau maes yn dangos plannu newydd wedi’i reoli mewn modd addas yn ystod y gwaith adeiladu gan gynnwys:   * monitro cyflwr carthion wedi’u trawsleoli a phlannu newydd bob pythefnos yn ystod y flwyddyn gyntaf ac wedi hynny o leiaf 3 gwaith y flwyddyn yn ystod y tymor tyfu * amnewid deunydd a drawsleolwyd ac a blannwyd o’r newydd sydd wedi methu, o fewn 2 fis, gan blannu planhigion newydd o'r un rhywogaeth a maint * dyfrhau llystyfiant lliniaru yn ystod cyfnodau hir o dywydd sych a/neu os yw’r dail yn gwywo (llystyfiant newydd a/neu wedi’i drawsleoli) |  |  |
|  | **Mesurau F** **a H i warchod safle ar ôl datblygiad** |  |  |  |
| 10 | Gweithredu rheoli/cynnal a chadw a monitro cynefin/safle fel y manylir yn F.1 a F.2 y datganiad dull | Os ymgymerir â’r archwiliad yn ystod y cyfnod datblygu:  Y cynllun rheoli cynefin yn dangos bod mesurau yn eu lle i sicrhau rheoli tir parhaus, ar ôl y cyfnod datblygu o’r cynefin a gadwyd, a addaswyd ac a grëwyd o’r newydd gan gynnwys:   * monitro cyflwr carthion wedi’u trawsleoli a phlannu newydd bob pythefnos yn ystod y flwyddyn gyntaf ac wedi hynny o leiaf 3 gwaith y flwyddyn yn ystod y tymor tyfu * amnewid deunydd a drawsleolwyd ac a blannwyd o’r newydd sydd wedi methu, o fewn 2 fis, gan blannu planhigion newydd o'r un rhywogaeth a maint * dyfrhau llystyfiant lliniaru yn ystod cyfnodau hir o dywydd sych a/neu os yw’r dail yn gwywo (llystyfiant newydd a/neu wedi’i drawsleoli)   Os ymgymerir â’r archwiliad ar ôl y cyfnod datblygu:   * cofnod neu adroddiad yn dangos bod cynllun rheoli cynefin wedi’i weithredu   gwaith rheoli safle yn cynnal gweithgaredd ecolegol y safle lliniaru/digolledu |  |  |
| 11 | Ymgymryd â monitro poblogaeth fel y manylir yn F.2 y datganiad dull | Os ymgymerir â’r archwiliad yn ystod y cyfnod datblygu:   * y cynllun monitro yn dangos bod mesurau yn eu lle i ymgymryd â monitro’r boblogaeth bathewod ar ôl y cyfnod datblygu.   Os ymgymerir â’r archwiliad ar ôl y cyfnod datblygu:   * cofnodion neu adroddiad yn dangos bod cynllun monitro wedi’i weithredu * cofnodion neu adroddiad yn dangos bod y canlyniadau wedi’u trosglwyddo i'r ganolfan gofnodion leol |  |  |
| 12 | Gweithredu'r cynigion diogelu safle hir dymor fel y manylir yn F.4, H.1 a H.2 y datganiad dull  *DS Ni fydd pob cynllun angen pob un o'r gweithgareddau* | Cofnod o waith yn dangos gweithredu e.e.:   1. trosglwyddiad tir neu gynnig budd cyfreithiol arall 2. safle lliniaru/digolledu wedi’i restru fel pridiant tir lleol 3. cytundebau a chontractau cyfreithiol arfaethedig wedi'u cwblhau 4. gofynion wardeinio wedi’u gweithredu yn unol â’r amserlenni arfaethedig ac yn unol â'r Datganiad Dull a gyflwynwyd 5. cynllun ariannol ar waith i gyllido adnoddau lliniaru, digolledu, monitro, rheoli safleoedd neu wardeinio |  |  |
| 13 | **Unrhyw faterion eraill i'w nodi/sylwadau gan yr archwilydd:** | | | |

|  |  |  |
| --- | --- | --- |
| **Enw a sefydliad yr archwilydd** | **Llofnod** | **Dyddiad** |
|  |  |  |